отговорите на въпросника предоставената от групата BSP информация беше счетена за непълна и ненадеждна. Поради това в съответствие с член 18 от основния регламент Комисията уведоми BSP за намерението си да не взема предвид предоставената информация и да направи своите заключения по отношение на групата въз основа на наличните факти.
 (24)
 Групата BSP представи коментари относно намерението на Комисията да използва наличните факти по отношение на групата. Изразено бе несъгласие със заключението на Комисията, че не е предоставена необходимата информация, и бе заявено, че групата е оказала пълно съдействие на Комисията, като е изпратила навреме всички отговори на въпросника и на писмата с искане на допълнителна информация.
 (25)
 На първо място, групата BSP заяви, че използването на наличните факти не е правилно, тъй като Комисията е трябвало предварително да поиска разяснение относно несъответствието по отношение на изнесените количества по време на първоначалното разследване. На второ място, групата твърди, че ще бъде невъзможно да се установи таблицата с контролните номера на продукта (КНП), а кодовете на продуктите, използвани от дружествата, не могат да съответстват точно на КНП, определени от Комисията. На последно място, групата BSP заяви, че не може да предостави точния химичен състав, поискан от Комисията, тъй като това не се изисква по стандартите за отрасъла и следователно се измерва и записва само при конкретна заявка от страна на клиента.
 (26)
 Тъй като групата BSP не представи никакви доказателства, които да променят заключенията на Комисията, бе потвърдено намерението на Комисията да не взема предвид отговора на групата BSP на въпросника и да направи своите заключения относно групата въз основа на наличните факти в съответствие с член 18 от основния регламент.
 (27)
 Така износът на неоказалите съдействие износители за разглеждания период бе оценен на повече от 99 % от общия износ от Китай за Съюза на продукта, предмет на разследването. Поради това за този износ Комисията използва наличните факти в съответствие с член 18 от основния регламент.
 (28)
 Групата Shougang оказа съдействие и както е посочено в раздел 4 по-долу, е освободена от антидъмпинговите мита с разширен обхват.
 2.3. Промяна в схемите на търговия
 (29)
 С цел да установи дали има промяна в схемите на търговия Комисията анализира обема на вноса на разглеждания продукт и обема на вноса на продукта, предмет на разследването, през разследвания период.
 (30)
 Разглежданият продукт и продуктът, предмет на разследването, са класирани в едни и същи кодове по КН, които включват и други продукти (т.е. класове стомана за автомобилната промишленост). Конкретните кодове по ТАРИК, които дават възможност да се определи действителното ниво на внос, бяха отнесени и към двата продукта едва след започването на съответните разследвания, т.е. през декември 2016 г. за разглеждания продукт (за който се прилагат антидъмпингови мерки) и през ноември 2019 г. за продукта, предмет на разследването. Поради това Комисията трябваше да направи оценка на съответния внос.
 (31)
 Въз основа на доказателствата, предоставени в първоначалното антидъмпингово разследване, Комисията установи обема на вноса за периода от 2013 г. до 2016 г. на продуктите, изключени от обхвата на антидъмпинговите мерки (предимно класове стомана за автомобилната промишленост)